Naruhiko Higashikuni
<s>General  bio je japanski princ i vojskovođa koji je 1945. služio kao prvi poslijeratni premijer Japana, postavši poznat kao prvi i jedini član carske porodice na toj dužnosti, a kasnije i po svojoj izuzetnoj dugovječnosti.</s>

<s>Princ Naruhiko je svoju vojnu karijeru započeo 1908. godine nakon što je diplomirao na Carskoj vojnoj akademiji.</s><s>Nakon što je napredovao do čina majora, godine 1920. je upućen u Francusku na dodatno školovanje.</s><s>Tamo je izazvao skandal svojim plejbojevskim načinom života, te je 1926. godine vraćen u Japanu gdje je dobio mjesto u Generalštabu.</s><s>Nastavio je napredovati u vojsci, te je 1930. dobio čin general-majora.</s><s>Na samom početku rata sa Kinom 1937. je postao zapovjednik vojne avijacije, a 1938. godine Druge armije koja se borila u Kini.</s><s>Historičari su kasnije otkrili da je bio odobrio korištenje bojnih otrova protiv kineskih trupa.</s><s>U Japan je vraćen 1939. godine, te je 1941. godine bio član Komande opće obrane, zadužene za japanske matične teritorije.</s><s>Naruhiko je prije i poslije napada na Pearl Harbor izražavao nesklonost sukobu sa SAD, te je 1944. sudjelovao u svrgavanju militantnog generala Tojoa sa mjesta premijera.</s><s>Američki obavještajci su kasnije otkrili da je u svrhu zaustavljanja rata bio pripremao puč kojim bi se svrgnuo car Hirohito, a mjesto cara preuzeo princ Akihito.</s>

<s>Naruhiko je premijerom postao nakon što je vlada njegovog prethodnika Kantara Suzukija, uz Hirohitov blagoslov, donijela odluku o kapitulaciji, a koja je formalno potpisana 2. septembra.</s><s>Naruhikovo postavljanje je za svrhu imalo umiriti stanovništvo, koje se bojalo da bi američke okupacijske vlasti moglo ugroziti cara.</s><s>Naruhiko je, međutim, vrlo brzo došao u sukob sa Amerikancima, prije svega zbog odbijanja da ukine predratne Zakone o očuvanju mira, a koje su okupacijske vlasti smatrale nespojivima sa modernom demokracijom.</s><s>Zbog toga je podnio ostavku, a zamijenio ga je liberal Kijūrō Shidehara.</s>

<s>Japanski prinčevi
Japanski vojskovođe
Premijeri Japana
Stogodišnjaci</s>

